Silvia Belešová

Mgr. Silvia Belešová, rod. Glendová (* 1979) je bývalá slovenská hovorkyňa.

 Život 
Narodila sa v rodine Tibora Glendu, ktorý sa neskôr stal predsedom krajskej organizácie strany SMER – sociálna demokracia (SMER-SD) a v rokoch 20062020 bol poslancom Národnej rady Slovenskej republiky (SR) za SMER-SD.

V roku 2002 úspešne ukončila štúdium nemeckého jazyka a literatúry na Filozofickej fakulte Univerzity Konštatína Filozofa v Nitre,, diplomová práca, konzultantka Beáta Hockicková pričom už počas štúdia začala pracovať v regionálnom rádiu. Od septembra 2002 pracovala ako hovorkyňa SMERu-SD a následne od 11. júla 2006 až do roku 2010 pôsobila ako hovorkyňa vlády Roberta Fica, resp. riaditeľka tlačového a informačného odboru Úradu vlády Slovenskej republiky. Neskôr, od 2. septembra 2013 do roku 2015 pracovala ako hovorkyňa podpredsedu vlády SR pre investície Ľubomíra Vážneho.

Od 14. augusta 2004 do 30. apríla 2019 bola konateľkou Agentúry SMER, s.r.o., vydavateľsko-propagačnej spoločnosti v plnom vlastníctve strany SMER-SD.

 Osobný život 
Bola dlhoročnou partnerkou podnikateľa a politika Petra Oremusa. 28. mája 2011 sa vydala za podnikateľa Miroslava Beleša.

 Referencie 

Kategória:Slovenskí hovorcovia